Publication: Magyar Közlöny
Issue: MK-1999-8 (Year: 1999, Number: 8)
Era: 1990-2004
Section: 
Paragraph Index: 16

12. Cikk Mindkét Szerződő Félnek jogában áll a jelen Egyezményt felmondani a másik Szerződő Félnek diplomáciai úton eljuttatott írásbeli értesítése alapján. Az értesítést követő 30 nap elteltével jelen Egyezmény hatályát veszti. Amennyiben az Egyezmény hatályát veszti, rendelkezései továbbra is hatályban maradnak a Magyar Köztársaság és Ukrajna mindazon állampolgárai tekintetében, akik tanulmányok folytatása céljából jelen Egyezmény hatályának elvesztése előtt érkeztek a Magyar Köztársaságba, illetve Ukrajnába. E személyek által megszerzett végzettséget és szakképzettséget tanúsító okmányokat a jelen Egyezmény rendelkezéseinek megfelelően ismerik el. Kelt Budapesten, 1998. október 27-én, két eredeti példányban, magyar és ukrán nyelven, amelyből mindkét szöveg egyaránt hiteles. Aláírások”

Source: https://magyarkozlony.hu/hivatalos-lapok/9e4261fa01a8ff4cd7706e64b960ef88968c6828/dokumentumok/f24ca3e040ebd0a4c48d7ca71ce04101c41f8395/letoltes